<classify> Mkuu wa Idara ya Habari na Mawasiliano wa Simba Haji Manara amewataka mahasimu wao timu ya Yanga waje kwake awape mbinu ya namna ya kuujaza uwanja kama ambavyo hutokea katika klabu ya Simba hususan katika mechi za Kimataifa ngazi ya vilabu katika michuano ya CAF. Manara amesema hayo kufuatia klabu ya Yanga kupata fursa ya kushiriki michuano ya Ligi ya Mabingwa Afrika baada ya CAF kuongeza idadi ya timu za Tanzania na kufika nne mbili ligi ya Mabingwa, mbili Kombe la Shirikisho kutokana na Simba kufika hatua ya robo fainali ya Ligi ya Mabingwa msimu huu uliomalizika. Kupitia ukurasa wake wa Instagram ameweka video akisema: Kwanza waje kwangu wajifunze mbinu za kujaza uwanja kwa sababu zile si kwamba nafanya kwa kukurupuka tu, na next season msimu ujao nakuja na mbinu maalum sio tu za kujaza uwanja kwenye Champions League Ligi ya Mabingwa na kwenye ligi. Nina plan mpango wa kujaza uwanja kwenye kila mechi ya Simba ya Dar es Salaam kama tulivyokuwa tunajaza kwenye Champions League, na itakuwa this season msimu huu iwe tunachezaa na Mbao, ili mradi mechi ya Simba capacity uwezo elfu sitini, na tayari strategies mikakati hizo ninazo. Amewaambia Yanga waende wakasome kwake vinginevyo hawataweza kufanikisha kujaza uwanja kwani yeye hutumia mbinu nyingi kama vile kuwashirikisha wasanii. Yanga waje kwangu wasome, hii ni University, ni chuo kamili, natoa degree shahada, masters shahada ya uzamili na PhD shahada ya uzamivu, waje kwangu wajifunze De la boss University imesajiliwa na Tume ya vyuo vikuu Duniani Tuvyodu Karibuni sana A post shared by Haji S. Manara hajismanara on Jun 7, 2019 at 12:27pm PDT  <topic>: MICHEZO 